Formel 1-sesongen 2013

Formel 1-sesongen 2013 var den 64. sesongen av FIAs Formel 1-verdensmesterskap. Det var det siste året med 2,4 liters V8-motorer, som fra og med 2014-sesongen ble erstattet av en mer miljøvennlig og drivstoffeffektiv 1,6 liters V6-motor med turbo.

Førermesterskapet ble vunnet av Sebastian Vettel, som tok sitt fjerde strake mesterskap, og konstruktørtittelen gikk til Red Bull, også det for fjerde år på rad.

Oppsummering av sesongen

Løpskalender og resultatsammendrag 

Under Ungarns Grand Prix 2012 uttalte Bernie Ecclestone at 2013-kalenderen ville bestå av 20 løp, og at den i hovedsak ville være lik 2012-kalenderen. Den foreløpige kalenderen ble offentliggjort under Singapores Grand Prix 2012, og den ble godkjent av FIA 28. september 2012.

Den godkjente kalenderen inneholdt også Amerikas Grand Prix, et nytt løp som skulle kjøres på en gatebane i New Jersey. Etter at det ble klart at banen ikke ville være klar i tide ble løpet utsatt til 2014, og løpskalenderen for 2013 ble dermed redusert til nitten løp. Senere kunngjorde FIA World Motorsports Council at en tjuende runde ville bli inkludert på en bane i Europa, avhengig av utfallet av forhandlinger mellom Bernie Ecclestone og arrangørene. I februar kunngjorde imidlertid Ecclestone at det ikke hadde lykkes å få i stand en avtale om et nytt løp, og at sesongen dermed ville bli på nitten løp.

Kalenderendringer 
 I henhold til avtalen mellom Nürburgring og Hockenheimring om å bytte på å arrangere Tysklands Grand Prix annethvert år, som ble etablert i , var det Nürburgring som skulle arrangere løpet i 2013. Men Nürburgring havnet i finansielle problemer, og det var lenge uvisst hvilken bane som skulle arrangere Tysklands Grand Prix i 2013. Løpet ble senere flyttet frem to uker for å lage en åpning i kalenderen for et ekstra løp i Europa. 31. januar 2013 ble det kunngjort at det var inngått en avtale om at løpet skulle kjøres på Nürburgring.
 Spanias Grand Prix vil veksle mellom Circuit de Catalunya i Barcelona og Valencia Street Circuit i Valencia, i et lignende løpsdelingsformat som har vært benyttet av Nürburgring og Hockenheimring. Europas Grand Prix, som har vært kjørt i Valencia siden , vil utgå. Circuit de Catalunya vil starte syklusen med å arrangere Spanias Grand Prix i 2013.
 Under World Motor Sport Councils møte i desember 2012 ba arrangørene av USAs Grand Prix om en endring i datoen for USAs Grand Prix 2013, for å unngå kollisjon med en samtidig fotballkamp i Austin.

Konstruktører og førere 
Følgende konstruktører og førere kjørte i 2013-sesongen. Listen ble opprinnelig presentert med forbehold om ratifisering av en ny Concordeavtale. Under Malaysias Grand Prix 2012 kunngjorde Bernie Ecclestone at «majoriteten» av teamene som deltok i -sesongen hadde godtatt avtalen for 2013, men han ga ingen indikasjoner på hvilke team som eventuelt motsatte seg den nye Concordeavtalen. Under Storbritannias Grand Prix 2012 uttalte Ecclestone at alle teamene «i prinsippet» hadde godtatt vilkårene i den nye Concordeavtalen, og det endelige utkastet til den nye Concordeavtalen ble presentert for teamene forut for Indias Grand Prix 2012.

30. november 2012 publiserte FIA en foreløpig deltakerliste for 2013-sesongen.

Noter til tabellene:
  - Alle motorer var 2,4-liters V8-motorer.
  - Testførere i kursiv deltok på første treningsomgang på fredag før enkelte løp.

Referanser

Eksterne lenker